Heim

**Heim** er en kommune i Trøndelag som ble etablert 1. januar 2020 ved sammenslåing av Hemne, Halsa og en del av Snillfjord kommune (Vennastranda). Halsa var tidligere en del av Møre og Romsdal.

Heim grenser mot Surnadal og Rindal i sør, Orkland i øst og Aure i nordvest. I tillegg grenser kommunen mot Tingvoll over Halsafjorden i vest og over Trondheimsleia til Hitra i nord.

## Geografi
Den vestlige delen av Heim (tidligere Halsa kommune) ligger i landskapet Nordmøre, øst for Halsafjorden, som skiller den fra Tingvoll kommune i Møre og Romsdal og sør for Arasvikfjorden og Vinjefjorden. Nordøst i Heim ligger Trondheimsleia og Hemnfjorden, som skiller kommunen fra henholdsvis Hitra og Orkland kommuner. Kommunesenteret Kyrksæterøra ligger innerst i Hemnfjorden. Ved Trondheimsleia og Hemnfjorden ligger flere øyer, hvor den største er Røstøya.

Noen mindre områder med jordbruksland ligger langs fjordene. Av kommunens areal på 1024,58&nbsp;km² er 39,38&nbsp;km² dyrket mark.

Den sørlige delen av kommunen, opp mot grensa mot Surnadal og Rindal, er i hovedsak kupert ås- og fjellandskap, hvor det ligger topper på mellom 400 og 600 meter. På grensa mot Rindal ligger kommunens høyeste fjell, Ruten (1040,2 moh) Kommunens største innsjø er Rovatnet, som ligger sørvest for Kyrksæterøra. I 2023 ble det vedtatt at Rovatnet på ny skal bli drikkevannskilde for kommunen. 

Bergrunnen i Heim består av grunnfjell, og domineres av forskjellige typer gneis, spesielt migmatitt.

## Samfunn
Det største tettstedet i Heim kommune er kommunesenteret Kyrksæterøra, med  per 1. januar .. Andre større bosetninger i Heim er Vinjeøra sør for Kyrksæterøra, Hellandsjøen som er nord for kommunesenteret. Heimssjøen er et tettsted med ca. 12 innbyggere. Grenda Engan og resten av området rundt Valsøyfjord, området ved ferjeleiet Halsanausta ved Halsafjorden og grenda Betna.  Lengre vest i kommunen ligger tettstedet Liabø. Kommunen fikk i 2023 asylmottak som ligger på Halsa og som driftes av SANA.  

### Samferdsel

Europavei 39 (E39) mellom Trondheim og Kristiansand går gjennom kommunen, og forbinder den med Trondheim og Orkanger i øst og Kristiansund i vest. Ferjesambandet Halsa–Kanestraum krysser Halsafjorden mellom Halsa og Kanestraum i Tingvoll kommune i Møre og Romsdal. Fylkesvei 65 møter E39 ved Betna, og forbinder kommunen med Surnadalsøra. Fylkesvei 680 tar av fra E39 ved Vinjeøra og forsetter forbi Kyrksæterøra nordvestover til Aure kommune. Over Arasvikfjorden mellom Hennset og Aresvik i Aure går ferjesambandet Arasvika–Hennset på fylkesvei 682.

### Utdanning
Heim kommune har en videregående skole, Kyrksæterøra videregående skole.

I kommunen ligger det fem grunnskoler: Halsa barne- og ungdomsskole, Vinjeøra skole, Ven skole, Svanem skole og Sodin skole. Kommunen har i tillegg voksenopplæring/introduksjonprogram. 

### Næringsliv
De største bransjene i Heim er havbruk- og landbruksnæringene, skipsbygging og reperasjon, kjemisk industri og byggebransjen. Wacker Holla Metall er et smelteverk ved Kyrksæterøra som produserer ferrosilisium, silisiummetall og silika. Innen matproduksjon finner man blant annet TAGA Foods AS avd. Enge, som er en liten kjøttforedlingsbedrift i Valsøyfjord. 

### Kirker
Det er fem kirke i Heim kommune:
* Halsa kirke
* Heim kirke
* Hemne kirke
* Valsøyfjord kirke
* Vinje kirke

### Kultur

#### Kulturhus og bibliotektilbud
Heim kommune har bibliotek på Liabø og Vinjeøra, i tillegg til hovedbiblioteket på Kyrksæterøra. Hovedbiblioteket på Kyrsæterøra ligger i kulturhuset «kulØr`n». På Ven er det (per 2025) bokbusstilbud.

#### Idrettshall
Sodvinhallen, som åpnet i 2019, er Norges største fotball- og friidrettshall. Hallen ligger på Kyrksæterøra. 

#### Tyskstien
Tyskstien er en sti som leder opp til den såkalte «Tyskhytta», et utsiktspunkt på toppen av Kjørsefjellet, og som ble bygget av østeuropeiske krigsfanger under andre verdenskrig. På 1990-tallet startet en tradisjon med fakkeltenning opp stien i desember måned.

#### Severdigheter
Heim kommune har flere museer, museumssamlinger og kulturminner:

* Hemne Bygdemuseum
* Wesselgården

* Sagastuo
* Kjørseskulen, også kalt Kirksæter skole
* Litjbjørkbua
* Magerøya – et gammelt handelssted som ligger i Trondheimsleia; der finnes også Magerøya sjøbruksmuseum
* Geitbåtmuseet – geitbåt er en gammel båttype på kysten av Nordmøre
* Otnesbrygga
* Elstadsamlinga er en utstilling av Anne Karin Elstads forfatterskap i det gamle skolehuset i Otnesbukta i Halsa. Elstad vokste opp i Halsa. 

### Kommunevåpen
Kommunevåpenet ble laget for den nye kommunen og består av et ornament med blå bakgrunn. Symbolet i midten er tenkt å kunne representerer både fjordarmer, båter, frø og fisk. 

### Helsesektoren
Kommunen har to sykehjem; Heim helsesenter, avdeling Liabø og Heim helsesenter, avdeling Kyrksæterøra. Kommunen har også to legekontor; Hemne legesenter og Halsa legekontor. Heim kommune deltar i to interkommunale legevaktssamarbeid utenfor ordinær arbeidstid. Legevakten i Orkdalsregionen dekker gamle Hemne og deler av Snillfjorden, og HAS interkommunale legevakt dekker gamle Halsa. Kommunen realiserte i 2023 et heltidskulturprosjekt der alle faste ansatte i helse og mestring, uansett stillingstype, har fått tilbud om heltidsstilling. 

### Politikk

#### Kommunestyrevalget 2023

#### Kommunestyrevalget 2019

## Historie
Heim var i årene 1911–64 navnet på en herredskommune i Sør-Trøndelag, som blant annet omfattet de nordligste delene av dagens Heim kommune.

Heim kommune oppsto den 1. januar 2020 da Hemne kommune og Vennastranda i Snillfjord kommune i Trøndelag ble slått sammen med Halsa kommune i Møre og Romsdal. Hemne kommune ble etablert i 1837, før den ble delt i Hemne og Heim i 1911, og videre i Hemne, Vinje og Snillfjord i 1924. I 1964 ble nye Hemne kommune etablert gjennom sammenslåing av Hemne, Vinje og den vestlige delen av Heim. Halsa kommune ble opprettet i 1837, og ble i 1965 slått sammen med det meste av Valsøyfjord kommune.

Hemne historielag har gitt ut flere bøker med lokalhistorie fra kommunen. 

## Referanser




## Eksterne lenker
* 
*